section_heading: O bazenima
paragraph_text: Izgradnjom Dječjeg bazena uređen je prostor u potpunosti prilagođen provođenju škole plivanja, odnosno različitih edukacija neplivača. Uz ovaj bazen nalaze se i ormarići za presvlačenje male djece. 5. Bazen za skokove u vodu Bazen za skokove, veličine 20 x 25m,osim za skokove u vodu, namijenjenen je i sinkroniziranom plivanju. Zbog njegove dubine moći će ga koristiti i ronioci. Dimenzije bazena te dimenzije skakačkih mjesta, platformi i dasaka, regulirane su i dimenzionirane prema tehničkim smjernicama Međunarodne plivačke organizacije (FINA). U većem dijelu bazena dubina će biti 4.89m, s time da se dubine prema tri strane, osim prema strani gdje se nalaze skakačka mjesta, smanjuje na 3.50 metra, što je prihvatljiva dubina za skokove s visine jednog metra. Bazen će u svojim obodnim zidovima sadržavati otvore za podvodne zvučnike te otvore za promatranje skokova. Na novim tribinama bazena za skokove u vodu osigurat će se 390 sjedećih mjesta za gledatelje i novinare.